OpenLLM-France/wikimedia huggingface dataset:
# Toimi Pitkänen

Toimi Pitkänen (finès: Toimi Johannes Pitkänen) (Kuhmalahti, 23 de maig de 1928 - Valkeakoski, 17 de setembre de 2016) fou un remer finlandès que va competir durant les dècades de 1950 i 1960. També va destacar com a esquiador de fons, esport en què es proclamà subcampió finlandès dels 50 km el 1956.
Durant la seva carrera esportiva va prendre part en quatre edicions dels Jocs Olímpics d'Estiu, el 1952, 1956, 1960 i 1964. Als Jocs de Melbourne de 1956 guanyà la medalla de bronze en la prova de quatre amb timoner del programa de rem, formant equip amb Kauko Hänninen, Reino Poutanen, Veli Lehtelä i Matti Niemi. Als Jocs de Roma de 1960 guanyà la medalla de bronze en la prova de dos sense timoner, formant equip amb Veli Lehtelä.
En el seu palmarès també destaquen quatre medalles al Campionat d'Europa de rem, dues d'or i dues de plata, entre 1955 i 1961, així com 29 campionats finlandesos.
El 2009 va rebre el premi Pro Urheilu.

## Referències

* 1 2 «Olympedia – Toimi Pitkänen». [Consulta: 30 maig 2022].
* ↑ Rudern – Europameisterschaften – Herren: Zweier ohne Steuermann, Zweier m. Stm., Vierer m.Stm.. sport-komplett.de
* ↑ Kultaa, kunniaa, kyyneleitä : suomalainen olympiakirja. [3. osa. [Turku]: Pohjanlahden kustannus, 1980, p. 828-836. ISBN 951-95416-5-9.
* ↑ «OKM - Ministeri Wallin jakoi Pro Urheilu -tunnustukset», 30-07-2011. Arxivat de l'original el 2011-07-30. [Consulta: 30 maig 2022].
# Hoang Anh Tuan

Hoang Anh Tuan (en vietnamita: Hoàng Anh Tuấn) (Vietnam 1982) és un aixecador vietnamita, guanyador d'una medalla olímpica i esportista de l'any al Vietnam el 1998.

## Biografia

Va néixer el 12 de febrer de 1982 a la província de Bac Ninh, situada al nord del Vietnam.

## Carrera esportiva

Va participar en el -56 kg. classe masculina al Campionat d'Halterofília Mundial 2005 i va aconseguir una medalla de bronze, i al Campionat del Món d'halterofília de 2006 en el qual va guanyar la medalla de bronze, amb un total de 279 kg, acabant darrere Li Zheng i Sergio Alvarez Boulet.
Al Campionats d'Halterofília Asiàtic 2008, guanyà la medalla d'or en la classe dels homes de -56 kg, amb un total de 279 kg
Guanyà una medalla de plata als Jocs Olímpics d'Estiu de 2008 realitzats a Pequín (República Popular de la Xina) després d'alçar un total de 290 kg

## Referències

* ↑ «Hoang Anh Tuan of Vietnam will never forget the 2009 Southeast Asian Games in Laos» (en anglès). BBC Sports, 20-09-2011. [Consulta: 16 maig 2012].
* ↑ Sterling, Eleanor J.; Hurley, Martha Maud; Duc Le, Minh. Vietnam: A Natural History (en anglès). Yale University Press, 2006, p.27. ISBN 0300106084.
* ↑ «Hoang Anh Tuan wins bronze at 2006 World Championships» (en anglès). BBC, 26-07-2012. [Consulta: 15 maig 2012].
* ↑ «Weightlifter snatches medals at world champ» (en anglès). The voice of Vietnam, 03-10-2006. [Consulta: 16 maig 2012].
* ↑ «Hoang Anh Tuan: 56-kg Asian Weightlifting Champion» (en anglès). Ironmind. Arxivat de l'original el 2014-03-05. [Consulta: 19 maig 2012].
* ↑ «Hoang Anh Tuan carries weight of past failure» (en anglès). BBC Sports, 20-09-2011. [Consulta: 16 maig 2012].
# Tõnu Endrekson

Tõnu Endrekson (Pärnu, RSS d'Estònia, 11 de juny de 1979) és un remer estonià. Va quedar quart juntament amb Leonid Gulov als Jocs Olímpics d'Estiu 2004 a Atenes. Endrekson guanyà una medalla de plata el Jocs Olímpics d'Estiu 2008 a Pequín en la categoria de rems doble amb Jüri Jaanson. És un membre del club de rem "SK Pärnu" situat a Pärnu.

## Jocs Olímpics

La seva primera aparició en els Jocs Olímpics era a Atenes 2004, on competia en la categoria de rems doble amb Leonid Gulov. Ocupaven la sisena posició per als primers 1500 metres, però amb els 500 metres finals aconseguiren tancar a la quarta posició. Finalment perdien la medalla de bronze que se l'emportaren els italians Rossano Galtarossa i a Alessio Sartori per 2,37 segons.
A Beijing 2008 Endrekson també competia en la categoria de rems doble però amb l'arribada de Jüri Jaanson com a parella van aconseguir quedar tercers davant del duo britànic Matthew Wells i Stephen Rowbotham.
# Kakhi Kakhiashvili

Akakios Kakiasvilis, Kakhi Kakhiaixvili o Kakhi Kakhiashvili (en grec: Ακάκιος Κακιασβίλης; en georgià: კახი აშვილი) (Tskhinvali, Unió Soviètica 1969) és un aixecador grec, d'origen georgià, guanyador de tres medalles olímpiques d'or.

## Biografia

Va néixer el 13 de juliol de 1969 a la ciutat de Tskhinvali, que en aquells moments formava part de la República Socialista Soviètica de Geòrgia (Unió Soviètica) i que avui dia forma part de Geòrgia, fill de pare georgià i mare grega.

## Carrera esportiva

Va participar als 23 anys Jocs Olímpics d'Estiu de 1992 celebrats a Barcelona (Catalunya), on formant part de l'Equip Unificat va aconseguir guanyar la medalla d'or en la prova masculina de pes semipesant. En els Jocs Olímpics d'Estiu de 1996 realitzats a Atlanta (Estats Units), i sota pavelló grec, aconseguí la medalla d'or en la prova de tres-quarts pesant i en els Jocs Olímpics d'Estiu del 2000 realitzats a Sydney (Austràlia) novament guanyà la medalla d'or en el pes semipesant. Va participar en els Jocs Olímpics d'Estiu de 2004 realitzats a Atenes (Grècia), si bé no es qualificà per la final.
Al llarg de la seva carrera guanyà cinc medalles en el Campionat del Món d'halterofília, tres d'elles d'or, i set medalles al Campionat d'Europa, quatre d'or.

## Enllaços externs

* (castellà) sports-reference.com - Kakhi Kakhiashvili Arxivat 2011-02-19 a Wayback Machine.
# Roc Beneïdor

El Roc Beneïdor és una muntanya de 1.681 metres que es troba entre els municipis del Pont de Bar i d'Estamariu, a la comarca de l'Alt Urgell.
Al cim s'hi pot trobar un vèrtex geodèsic (referència 274079001).
Aquest cim està inclòs al llistat dels 100 cims de la FEEC.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# La Berruga (Vallfogona de Ripollès)

La Berruga és una muntanya de 1.188 metres que es troba al municipi de Vallfogona de Ripollès, a la comarca catalana del Ripollès.
# Ulrich Kons

Ulrich Kons (Greifswald, 3 de febrer de 1955) és un remer alemany, ja retirat, que va competir sota bandera de la República Democràtica Alemanya durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla d'or en la prova del vuit amb timoner del programa de rem. En el seu palmarès també destaquen dues medalles d'or al Campionat del Món de rem, el 1977 en el vuit amb timoner i el 1982 en el quatre amb timoner.

## Referències

* ↑ «Olympedia – Ulrich Kons». [Consulta: 15 maig 2024].
* ↑ «World Rowing - Ulrich KONS» (en anglès). [Consulta: 15 maig 2024].
# Lennox Kilgour

Lennox Kilgour (Saint James, 5 de maig de 1928 - 2004) fou un aixecador de Trinitat i Tobago que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la categoria del pes semipesant del programa d'halterofília. Quatre anys més tard, als Jocs de Melbourne, fou setè en la mateixa prova.
En el seu palmarès també destaquen una medalla de plata als Jocs Panamericans de 1951 i als Jocs de l'Imperi Britànic i de la Comunitat de 1954.

## Referències

* 1 2 «Olympedia – Lennox Kilgour». [Consulta: 4 agost 2021].
# Velimir Valenta

Velimir Valenta (Klis, 21 d'abril de 1929 - Mendrisio, 27 de novembre de 2004) fou un remer croat que va competir sota bandera iugoslava durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del quatre sense timoner del programa de rem. Formà equip amb Duje Bonačić, Mate Trojanović i Petar Šegvić. En el seu palmarès també destaca el campionat nacional del vuit amb timoner de 1950.

## Referències

* ↑ «Olympedia – Velimir Valenta». [Consulta: 6 octubre 2021].
* ↑ «Valenta, Velimir | Hrvatska enciklopedija». [Consulta: 6 octubre 2021].
# Liu Shoubin

Liu Shoubin (Jiangyou, 3 de març de 1968) és un aixecador de peses xinès, ja retirat, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la categoria del pes gall del programa d'halterofília. Quatre anys més tard, als Jocs de Barcelona, guanyà la medalla de plata en la mateixa categoria.
En el seu palmarès també destaquen quatre medalles al Campionat del món d'halterofília, una d'or, dues de plata i una de bronze, entre les edicions de 1987 i 1991, així com una medalla de plata als Jocs Asiàtics de 1990. Va establir dos rècords del món en arrancada.

## Referències

* 1 2 «Olympedia – Liu Shoubin». [Consulta: 8 juny 2024].
* 1 2 «Shoubin Liu, Top Olympic Lifters of the 20th Century @ Lift Up». [Consulta: 8 juny 2024].
# Roques Blanques (la Vall de Bianya)

Les Roques Blanques és una muntanya de 881 metres que es troba al municipi de la Vall de Bianya, a la comarca catalana de la Garrotxa.
# Vladimír Jánoš

Vladimír Jánoš (Praga, 23 de novembre de 1945) és un remer txec, que va competir sota bandera txecoslovaca durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on fou cinquè en la prova del vuit amb timoner del programa de rem. Quatre anys més tard, als Jocs de Múnic, guanyà la medalla de bronze en la prova del quatre amb timoner. Formà equip amb Otakar Mareček, Karel Neffe, František Provazník i Vladimír Petříček. La seva tercera, i darrera, participació en uns Jocs fou el 1976, a Mont-real, on fou quart en la prova del quatre amb timoner.
En el seu palmarès també destaca una medalla de bronze al Campionat d'Europa de rem de 1973.

## Referències

* ↑ «Olympedia – Vladimír Jánoš». [Consulta: 12 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 10 juny 2022].
# Puig Boac

El Puig Boac és una muntanya de 281 metres que es troba al municipi de Darnius, a la comarca catalana de l'Alt Empordà.
# Walter D'Hondt

Walter D'Hondt (Richmond, 11 de setembre de 1936) és un remer canadenc, ja retirat, que va competir durant la dècada de 1950.
Nascut a Anglaterra, s'inicià en el llançament de martell. Amb 18 anys es traslladà al Canadà i poc després s'inicià en el rem. El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre sense timoner del programa de rem. Formà equip amb Archibald McKinnon, Lorne Loomer i Donald Arnold. Quatre anys més tard, als Jocs de Roma, va guanyar la medalla de plata en la prova del vuit amb timoner del programa de rem.
En el seu palmarès també destaquen dues medalles als Jocs de la Commonwealth de 1958, així com una medalla de plata als Jocs Panamericans de 1959.
Entre d'altres, ha estat inclòs al Canadian Olympic Hall of Fame i el British Columbia Sports Hall of Fame. Una vegada retirat com a esportista es va traslladar als Estats Units per treballar d'enginyer a l'empresa Boeing, a Seattle.

## Referències

* 1 2 3 4 «Olympedia – Walter D'Hondt». [Consulta: 11 agost 2022].
* ↑ «I.W. d'Hondt | Commonwealth Games Federation» (en anglès). Arxivat de l'original el 2022-08-11. [Consulta: 11 agost 2022].
# Mohammad Nassiri

Mohammad Nassiri Seresht (en persa: محمد نصیری سرشت) (Teheran, Iran 1945) és un aixecador iranià, ja retirat, guanyador de tres medalles olímpiques.

## Carrera esportiva

Va participar, als 19 anys, en els Jocs Olímpics d'Estiu de 1964 realitzats a Tòquio (Japó), on va finalitzar quinzè en la prova masculina de pes gall (-56 kg.). En els Jocs Olímpics d'Estiu de 1968 celebrats a Ciutat de Mèxic (Mèxic) aconseguí guanyar la medalla d'or realitzant un aixecament de 367.5 kg., igualant així el rècord del món i superant per tècnica a l'hongarès Imre Földi. En els Jocs Olímpics d'Estiu de 1972 realitzats a Múnic (Alemanya Occidental) aconseguí guanyar la medalla de plata en aquesta mateixa prova, un metall que es transformà en bronze en els Jocs Olímpics d'Estiu de 1976 realitzats a Mont-real (Canadà), si bé en la prova de pes mosca (-52 kg.).
Al llarg de la seva carrera ha guanyat sis medalles en el Campionat del Món d'halterofília, quatre d'elles d'or, i cinc medalles en els Jocs Asiàtics. Al llarg de la seva carrera establí, així mateix, divuit rècords del món.

## Referències

* 1 2 3 4 5 «Mohammad Nassiri» (en anglès). Sports Reference. Arxivat de l'original el 2011-09-07. [Consulta: 2 novembre 2013].
# Walter Dießner

Walter Dießner (Meissen, 26 de desembre de 1954) és un remer alemany, ja retirat, que va competir sota bandera de la República Democràtica Alemanya durant la dècada de 1970. És el germà bessó d'Ullrich Dießner i el pare de Jörg Dießner, ambdós remers.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la prova del quatre amb timoner del programa de rem. Formà equip amb Andreas Schulz, Rudiger Kunze, Ullrich Dießner i Johannes Thomas. Quatre anys més tard, als Jocs de Moscou, guanyà la medalla d'or en la mateixa prova. En aquesta ocasió formà equip amb Dieter Wendisch, Ullrich Dießner, Gottfried Dohn i Andreas Gregor
En el seu palmarès també destaquen cinc medalles al Campionat del Món de rem, quatre d'or el 1974, 1977, 1978 i 1979, i una de plata, el 1975, sempre en el quatre amb timoner; així com quatre campionats nacionals.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9.

## Referències

* 1 2 3 «Olympedia – Walter Dießner». [Consulta: 16 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 16 juny 2022].
# Norbert Schemansky

Norbert Schemansky (Detroit, 30 de maig de 1924 - Dearborn, 7 de setembre de 2016) fou un aixecador nord-americà, ja retirat, guanyador de quatre medalles olímpiques.

## Biografia

Va néixer el 30 de maig de 1924 a la ciutat de Detroit, població situada a l'estat de Michigan.

## Carrera esportiva

Va participar, amb 24 anys, als Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla de plata a la prova masculina de pes pesant (+82.5 kg.).{} Als Jocs Olímpics d'Estiu de 1952 realitzats a Hèlsinki (Finlàndia) aconseguí guanyar la medalla d'or a la prova de pes semipesant (-90 kg.), i així va aconseguir un nou rècord olímpic. Absent dels Jocs Olímpics d'estiu de 1956 realitzats a Melbourne (Austràlia), als Jocs Olímpics d'Estiu de 1960 realitzats a Roma (Itàlia) aconseguí guanyar una medalla de bronze a la prova de pes pesant (+90 kg.), un metall que repetí en els Jocs Olímpics d'Estiu de 1964 realitzats a Tòquio (Japó).
Al llarg de la seva carrera aconseguí guanyar set medalles al Campionat del Món d'halterofília, tres d'elles d'or; així com una medalla als Jocs Panamericans.

## Referències

* 1 2 3 4 5 «Norb Schemansky» (en anglès). sports-reference.com. Arxivat de l'original el 2008-08-26. [Consulta: 10 agost 2014].
# André Becquet

André Becquet va ser un jugador d'hoquei sobre herba belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze com a membre de l'equip belga en la competició d'hoquei sobre herba.

## Referències

* ↑ «André Becquet Olympic Results». sports-reference.com. Arxivat de l'original el 18 d'abril 2020. [Consulta: 2 agost 2017].
# Shiro Ichinoseki

Shiro Ichinoseki (Hachirogata, 24 de gener de 1944) és un aixecador japonès, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del pes gall del programa d'halterofília. Quatre anys més tard, als Jocs de Ciutat de Mèxic, fou quart en la mateixa categoria del programa d'halterofília.
En el seu palmarès també destaquen tres medalles al Campionat del Món d'halterofília, de plata el 1965 i de bronze el 1963 i 1964. També va establir cinc rècords mundials del pes gall, tres en arrancada i dos en total.

## Referències

* 1 2 «Olympedia – Shiro Ichinoseki». [Consulta: 1r agost 2021].
* ↑ Shiro Ichinoseki. chidlovski.net
# Timur Taimàzov

Timur Taimàzov (Noguir, 8 de setembre de 1970) és un aixecador de peses ucraïnès, ja retirat, que va competir durant les dècades de 1980 i 1990.
El 1992, com a membre de l'Equip Unificat, va prendre part en els Jocs Olímpics d'Estiu de Barcelona, on guanyà la medalla de plata en la competició del pes tres-quarts pesant del programa d'halterofília. Quatre anyes més tard, als Jocs d'Atlanta, i ja sota bandera d'Ucraïna, guanyà la medalla d'or en la prova del pes pesant. En el seu palmarès també destaquen dues medalles d'or en el pes pesant al Campionat del Món d'halterofília, el 1993 i 1994, així com tres medalles d'or al Campionat d'Europa d'halterofília, el 1992, 1993 i 1994. Durant la seva carrera esportiva va establir sis rècords mundials del pes pesant, dos en arrancada, dos en dos temps i dos en el total, que van ser vigents fins a la modificació de categories.
El seu germà petit, Artur Taymazov, és un destacat lluitador que competeix sota bandera de l'Uzbekistan.

## Referències

* 1 2 3 4 «Olympedia – Viktor Tregubov». [Consulta: 10 gener 2024].
* 1 2 «Осетины - Таймазов Тимур». [Consulta: 10 gener 2024].
# Franz Simandl

Franz Simandl (Blatná, 1 d'agost de 1840 - Viena, 13 de desembre de 1912) Va ser un contrabaixista i pedagog txec, més recordat pel seu llibre New Method for the Bass Bass, conegut com el llibre Simandl, que fins avui s'utilitza com a estudi estàndard de la tècnica de contrabaix i les posicions de mà.
El seu enfocament utilitza el primer, segon i quart dit de la mà esquerra (el tercer i el quart funcionant junts com un dígit) per aturar les cordes al registre inferior de l'instrument i dividir el taulell de comandament en diverses posicions.
El segon volum del mètode té en compte la utilització de la posició del polze utilitzant el dit polze, primer, segon i tercer dits, per interpretar a treballs en solitari, registre alt i dividir de nou la fitxa en un concepte de posicions. El segon volum també aprofundeix en la interpretació d'harmònics.
El "Nou mètode" de Simandl, que ja té més d'un segle, és encara comú entre els contrabaixistes clàssics, tot i que el llibre en si és lentament substituït per mètodes més nous que incorporen la teoria pedagògica moderna. Es reconeixen modernes adaptacions, extensions i reptes a les doctrines de Simandl.
Simandl va estudiar al Conservatori de Praga amb Josef Hrabe abans d'esdevenir el baixista principal de l'Orquestra de l'Òpera de la Cort de Viena. Va ser professor de contrabaix al Conservatori de Viena de 1869 a 1910. Entre els seus alumnes s'inclouen molts dels baixistes més importants de la seva època, com Ludwig Manoly, que es va traslladar a la ciutat de Nova York convertint-se en el baix principal de la Filharmònica de Nova York i va ser un professor influent.
El "arbre genealògic" de pedagogs de Simandl s'estén des de fa moltes generacions. Els baixistes i educadors destacats que poden seguir el rastre directament a Simandl inclouen Adolf Mišek, Richard Davis, Mark Dresser, Joseph Guastafeste, Greg Sarchet, Gary Karr, Hermann Reinshagen, Karl E. H. Seigfried, Ludwig Streicher, Bertram Turetzky i Frederick Zimmermann.

## Obra

* Simandl, Franz (1956). 30 studies for string bass. LCCN 85751475
* Simandl, Franz (1957). Gradus ad parnassum : 24 studies for string bass. LCCN 85752065
* Simandl, Franz (1968). New method for string bass. LCCN 97706725

## Referències

* 1 2 Leavitt, Todd, 1997 The state of contrabass instruction at selected colleges and universities in the United States of America, doctoral thesis
* 1 2 Crawford, Tim 2009 Solo bassists from the start! The application of contemporary bass pedagogy concepts to beginning string class instruction, in American String Teacher Magazine 59:3 pp 40-43
* ↑ Aaron, Jeffrey 1996 The state of teaching the double bass American String Teacher 46:4 pp59-60
* ↑ Karr, Gary 1995 Karr talk: Simandlites, beware!, in Bass World - The Journal of the International Society of Bassists 20:2 p20
* ↑ Gale, T. B. and Morton, M. A. 2001 Triumvirate for the 21st century: 'Simandl-Plus' system combines closed-hand, open-hand and thumb positions, in Double Bassist Magazine 18 pp 72-73
* ↑ Biography of Simandl in English edition of "New method for the double bass", Book 1, edited by Lucas Drew, New York:Carl Fischer, 1964
# André Gardère

André Gardère (Gérardmer, 8 de maig de 1913 - 5è districte de París, 16 de febrer de 1977) va ser un tirador d'esgrima francès, especialista en floret i sabre, que va competir durant la dècada de 1930. Era germà del també tirador d'esgrima Edward Gardère.
El 1936 va prendre part en els Jocs Olímpics de Berlín, on disputà tres proves del programa d'esgrima. Guanyà la medalla de plata en la prova del floret per equips, fou cinquè en la de sabre per equips i setè en la de floret individual.

## Referències

* 1 2 «André Gardere Olympic Results». sports-reference.com. Arxivat de l'original el 17 d'abril 2020. [Consulta: 16 juliol 2019].
# Waldemar Malak

Waldemar Malak (Gdańsk, 17 de juliol de 1970 - Charwatynia, 13 de novembre de 1992) fou un aixecador de peses polonès que va competir durant les dècades de dècada de 1990.
El 1992 va prendre part en els Jocs Olímpics d'Estiu de Barcelona, on guanyà la medalla de bronze en la competició de pes tres-quarts pesant del programa d'halterofília. Aquell mateix any guanyà una medalla de plata al Campionat d'Europa d'halterofília.
Morí en un accident de trànsit el novembre de 1992.

## Referències

* 1 2 3 «Olympedia – Waldemar Malak». [Consulta: 10 gener 2024].
* ↑ Wallechinsky, David (2004). The Complete Book of the Summer Olympics, Toronto: Sport Classic Books. ISBN 1-894963-34-2
# André Gaudin

Charles André Gaudin (1875 - ?) va ser un remer francès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà una medalla de plata en la prova de scull individual, en ser superat per Hermann Barrelet.

## Referències

* ↑ «André Gaudin Olympic Results». sports-reference.com. Arxivat de l'original el 3 d'octubre 2011. [Consulta: 17 setembre 2015].
# Zeng Guoqiang

Zeng Guoqiang (Dongguan, 18 de març de 1965) és un aixecador de peses xinès, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla d'or en la categoria del pes mosca del programa d'halterofília.
En el seu palmarès també destaquen dues medalles al Campionat del món d'halterofília, d'or el 1984 i de plata el 1985, així com una medalla de plata als Jocs Asiàtics de 1986.

## Referències

* 1 2 «Olympedia – Zeng Guoqiang». [Consulta: 12 gener 2023].
# André Labatut

André Labatut (Bordeus, 18 de juliol de 1891 - Bordeus, 30 de setembre de 1977) va ser un tirador d'esgrima francès que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'esgrima. En la competició de floret per equips guanyà la medalla de plata, mentre en la floret individual fou quart.
Quatre anys més tard, als Jocs de París, guanyà la medalla d'or en les dues proves del programa d'esgrima que disputà, floret i espasa per equips.
El 1928, a Amsterdam, va disputar els seus tercers i darrers Jocs Olímpics. Sols va disputar una prova del programa d'esgrima, la d'floret per equips, en què guanyà la medalla de plata.

## Referències

* 1 2 3 «André Labatut Olympic Results». sports-reference.com. Arxivat de l'original el 17 d'abril 2020. [Consulta: 27 octubre 2017].
# La Boscarra

La Boscarra és una serra situada al municipi de Serinyà a la comarca del Pla de l'Estany, amb una elevació màxima de 318 metres.